2013 йылдың 17-20 сентябрендә Төркиәнең Тарсус ҡалаһында мәшһүр төрөк шағиры Ҡаражауғлан иҫтәлегенә 12-се шиғриәт кисәләре уҙғарылды. Дүрт көн дауам иткән бай мәҙәни сараларҙа донъяның төрлө тарафтарынан килгән төрки телле утыҙҙан ашыу шағир һәм йырсы (ашуғ) ҡатнашты. Әҙәби кисәләрҙә йыйылыусыларҙы шағирә Сулпан Миңлебаева менән башҡорт шиғриәте һәм халыҡ моңдары менән таныштырҙыҡ.